
[bookmark: _Hlk50661646][bookmark: _Hlk74838224]Par iekšējā normatīvā akta “Interešu izglītības programmu īstenošanas principi,
kārtība un kritēriji valsts mērķdotācijas un pašvaldības dotācijas finansējuma sadalei Gulbenes novada pašvaldībā” izdošanu

Gulbenes novada pašvaldības dome 2021. gada 27. maijā pieņēma noteikumus Nr.GND/2021/669 “Interešu izglītības programmu īstenošanas principi, kārtība un kritēriji valsts mērķdotācijas un pašvaldības dotācijas finansējuma sadalei Gulbenes novada pašvaldībā” (turpmāk – noteikumi), kas nosaka kārtību, kādā Gulbenes novada pašvaldībā tiek sadalīts valsts budžeta mērķdotācijas un pašvaldības budžeta finansējums interešu izglītības programmu īstenošanai.
Kopš noteikumu pieņemšanas ir notikušas vairākas izmaiņas normatīvajā regulējumā un Gulbenes novada pašvaldības institucionālajā struktūrā, kuru dēļ nepieciešams aktualizēt noteikumu saturu. Valsts izglītības informācijas sistēmā ir veiktas izmaiņas interešu izglītības programmu klasifikatorā, tādēļ nepieciešams precizēt noteikumos ietverto interešu izglītības jomu un apakšjomu uzskaitījumu. Tāpat Gulbenes novada pašvaldības iestāžu amatu katalogā ir veiktas izmaiņas amatu nosaukumos, tostarp amata nosaukums “izglītības metodiķis” aizstāts ar amata nosaukumu “izglītības darba speciālists”, kas attiecīgi koriģējams noteikumu tekstā.
Vienlaikus ir veikti grozījumi Ministru kabineta 2016. gada 5. jūlija noteikumos Nr. 445 “Pedagogu darba samaksas noteikumi”, kas nosaka pedagogu darba slodzes un darba samaksas noteikšanas kārtību. Grozījumu rezultātā ir mainīti nosacījumi interešu izglītības pedagogu darba slodzes plānošanai, tādēļ noteikumu 4. pielikumā ietvertie interešu izglītības programmu īstenošanas kritēriji, kas nosaka programmas pakāpi (pamatpakāpe, pilnveides pakāpe, izaugsmes pakāpe un meistarības pakāpe), turpmāk nosakāmi kā rekomendējoši kritēriji, nevis obligāti piemērojamas prasības.
Ņemot vērā nepieciešamo grozījumu apjomu un to, ka izmaiņas skar vairākas noteikumu sadaļas un pielikumus, lietderīgi šos noteikumus ir izdot jaunā redakcijā. 
Pamatojoties uz Valsts pārvaldes iekārtas likuma 72.panta pirmās daļās 2.punktu, kas nosaka, ka Ministru kabinets, Ministru kabineta loceklis, atvasinātas publiskas personas orgāns vai iestādes vadītājs izdod iekšējos normatīvos aktus pats pēc savas iniciatīvas savas kompetences jautājumos, Pašvaldību likuma 4.panta pirmās daļās 4.punktu, kas nosaka, ka viena no pašvaldības autonomajām funkcijām ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību, Ministru kabineta 2001.gada 28.augusta noteikumu Nr.382 “Interešu izglītības programmu un valsts nozīmes interešu izglītības iestāžu finansēšanas kārtība” 10.punkta pirmo teikumu, kas nosaka, ka pašvaldība izveido komisiju programmu izvērtēšanai un mērķdotācijas sadalei, kā arī pamatojoties uz Gulbenes novada pašvaldības domes apvienotās Izglītības, kultūras un sporta komitejas un Sociālo un veselības jautājumu komitejas ieteikumu, atklāti balsojot: ar 12 balsīm "Par" (Ainārs Brezinskis, Andis Caunītis, Artūrs Smagars, Dāvis Uiska, Gunārs Ciglis, Guntis Princovs, Ivars Kupčs, Jānis Barinskis, Lāsma Gabdulļina, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:
IZDOT iekšējo normatīvo aktu Nr.GND/IEK/2026/20 “Interešu izglītības programmu īstenošanas principi, kārtība un kritēriji valsts mērķdotācijas un pašvaldības dotācijas finansējuma sadalei Gulbenes novada pašvaldībā” (pielikums).

